stanford-oval/wikipedia huggingface dataset:
อาร์ชดัชเชสมารีอา คริสทีนา ดัชเชสแห่งเท็ชเชิน
การเมือง

ในปี 1787 อาร์ชดัชเชสมารีอา คริสทีนาและพระสวามีถูกบังคับให้มีการปฏิรูปโจเซฟินแบบสุดโต่งในเนเธอร์แลนด์ของออสเตรีย ซึ่งรวมถึงการปรับเปลี่ยนสถาบันของรัฐบาลกลางในวงกว้าง การเปลี่ยนแปลงการแบ่งมณฑลซึ่งเทียบเท่ากับการยุบเลิกมณฑลที่มีอยู่ และการปรับโครงสร้างองค์กรตุลาการ จักรพรรดิโยเซ็ฟที่ 2 มีรับสั่งให้พระองค์สั่งการผ่านเคานต์ลูโดวิโก ดิ เบลจิโอโจโซ แต่พระองค์กลับไม่เต็มพระทัยและทรงคาดการณ์ว่าอาจจะนำไปสู่การประท้วง มีการจัดตั้งกลุ่มต่อต้านสองกลุ่ม กลุ่มแรกคือกลุ่มสเตทิสต์ซึ่งนำโดย เฮนดริก ฟาน เดอร์ นูต ซึ่งได้รับการสนับสนุนจากขุนนางและนักบวชจำนวนมาก และต้องการรักษาความสัมพันธ์อันดีกับราชวงศ์ฮาพส์บวร์ค และกลุ่มฟ็องคิสต์ซึ่งตั้งชื่อตามผู้นำของพวกเขาคือ ยัน ฟรันซ์ ฟ็องค์ ซึ่งต้องการการปกครองแบบประชาธิปไตยด้วยการเลือกตั้งโดยใช้สิทธิการลงคะแนนเสียงแบบสำมะโนประชากร
การปฏิรูปดังกล่าวส่งผลให้เกิดการจลาจลรุนแรง ในวันที่ 30 พฤษภาคม ค.ศ. 1787 ฝูงชนที่เรียกร้องให้ปลดเบลจิโอโจโซออกจากอำนาจ ฝูงชนบุกเข้าไปในพระตำหนักที่ประทับในกรุงบรัสเซลส์และบีบบังคับให้อาร์ชดัชเชสมารีอา คริสทีนา ข้าหลวงต่างพระองค์ฯและพระสวามี ทรงเพิกถอนพระราชกฤษฎีกาของจักรวรรดิ พระองค์ทรงบรรยายเหตุการณ์นี้ถวายพระเชษฐาความว่า :
“ผู้คนนับพันแห่กันมา แต่ละคนต่างสวมหมวกที่มีตราอาร์มของบราบันต์ ทำให้วันนั้นเป็นวันแห่งความหวาดกลัว โดยเฉพาะอย่างยิ่งเมื่อหม่อมฉันและพระสวามีได้รับข้อมูลบางอย่างว่าในเย็นวันนั้นเอง จะมีการปล้นสะดมคลังของราชวงศ์และของศาสนจักร รัฐมนตรีและสมาชิกของรัฐบาลจะต้องถูกประหารชีวิต และพวกเขาจะประกาศอิสรภาพอย่างสมบูรณ์”
อย่างไรก็ตาม สำหรับจักรพรรดิโยเซ็ฟที่ 2 ซึ่งไม่ต้องการประนีประนอม การเพิกถอนพระราชกฤษฎีกาของพระองค์จึงเป็นสิ่งที่เป็นไปไม่ได้ พระองค์ทรงต้องการปราบปรามการจลาจลที่อาจเกิดขึ้น จึงเพิ่มจำนวนทหารและส่งเคานต์โยเซ็ฟ เมอร์เรย์ไปบัญชาการกองทหารในเนเธอร์แลนด์ของออสเตรีย พระองค์ยังทรงสั่งให้เคานต์ดิเบลจิโอโจโซโดยเสด็จข้าหลวงต่างพระองค์ฯ ทั้งสอง เสด็จไปกรุงเวียนนา อาร์ชดัชเชสมารีอา คริสทีนาและเจ้าชายอัลแบร์ทเสด็จมาถึงราชสำนักในช่วงปลายเดือนกรกฎาคม ค.ศ. 1787 แต่ไม่สามารถโน้มน้าวให้ความคิดเห็นของจักรพรรดิเปลี่ยนแปลงไปได้ เคานต์แฟร์ดีนันท์ ฟ็อน ทราวท์มันส์ดอร์ฟได้รับแต่งตั้งให้เป็นอัครมหาเสนาบดีคนใหม่ และนายพลริชาร์ด ดัลตันผู้ทะเยอทะยานเข้ามาแทนที่เคานต์เมอร์เรย์
ในเดือนมกราคม ค.ศ. 1788 อาร์ชดัชเชสมารีอา คริสทีนาและเจ้าชายอัลแบร์ท พระสวามี เสด็จกลับเนเธอร์แลนด์ของออสเตรีย ซึ่งเห็นได้ชัดว่ามีความเสี่ยงที่จะเกิดความขัดแย้งเพิ่มขึ้น ความไม่สงบครั้งใหม่ก็เกิดขึ้น ในเดือนเมษายน ค.ศ. 1788 ทั้งสองพระองค์ได้กราบทูลเตือนจักรพรรดิอย่างเป็นทางการว่าความสงบสุขที่ปรากฏในประเทศเป็นเพียงภาพภายนอกเท่านั้น และความกลัวและความไม่ลงรอยกันก็เกิดขึ้น แต่พวกเขาก็ยืนยันว่าพวกเขาได้มีส่วนช่วยอย่างเต็มที่ในการฟื้นฟูความเชื่อมั่น แม้ว่าทราวท์มันส์ดอร์ฟต้องการผลักดันการปฏิรูปของโจเซฟินด้วยวิธีการที่ไม่รุนแรงมากนัก แต่เขาก็ยังเห็นการต่อต้านอย่างหนักจากรัฐบราบันต์ เฮนดริก ฟาน เดอร์ นูตมีบทบาทนำในการต่อต้านนี้ หลังจากหลบหนีในเดือนสิงหาคม ค.ศ. 1788 เขาพยายามหาทหารในเบรดา (พร้อมกับการสนับสนุนของสาธารณรัฐดัตช์) เพื่อต่อสู้ โดยพยายามจ้างทหารปรัสเซียเพื่อต่อสู้กับความรุนแรงของรัฐบาลจักรวรรดิในเนเธอร์แลนด์ของออสเตรีย อย่างไรก็ตาม การต่อต้านของที่ดินในแคว้นบราบันต์ก็รุนแรงขึ้นเรื่อยๆ
บั้นปลายพระชนม์

อาร์ชดัชเชสมารีอา คริสทีนา ทรงเลิกใช้อิทธิพลทางการเมือง หลังจากช่วงฤดูหนาวปี ค.ศ. 1792-1793 พระองค์ก็เสด็จไปประทับกับอัลแบร์ท พระสวามีที่ป่วยหนักที่บ้านเกิด ทั้งสองทรงใช้ชีวิตอย่างกลมกลืน แต่ไม่มีความสัมพันธ์อันอบอุ่นดังเช่นแต่ก่อน เมื่อต้นปี ค.ศ. 1794 ทั้งสองพระองค์ทราบว่าองค์จักรพรรดิจะทรงสนับสนุนทางการเงินแก่ทั้งสอง หลังจากเสด็จไปประทับ ณ กรุงเวียนนาเป็นการถาวร อาร์ชดัชเชสและพระสวามีของประทับอยู่ในพระราชวังของเคานต์เอ็มมานูเอล ซิลวา-ทารูกา หลังจากการขึ้นครองอำนาจของนโปเลียน อาร์ชดัชเชสมารีอา คริสทีนาทรงรู้สึกตกใจอย่างยิ่งเมื่อทราบเกี่ยวกับการปะทะทางทหารและการลงนามในสนธิสัญญาคัมโป ฟอร์มิโอ (18 ตุลาคม ค.ศ. 1797) ระหว่างจักรพรรดินโปเลียนและจักรพรรดิฟรันทซ์ที่ 2 พระภาติยะ
ในช่วงบั้นปลายพระชนม์ชีพ ในปี ค.ศ. 1797 อาร์ชดัชเชสมาเรีย คริสตินา ซึ่งมีพระอาการซึมเศร้า เริ่มประชวรด้วยพระโรคพระอามาสัย แม้พระสุขภาพจะดีขึ้นในระยะสั้น แต่ไม่นานก็กลับมามีพระอาการปวดอย่างรุนแรงอีกครั้ง ต่อมาทรงย้ายที่ประทับเพื่อรักษาพระองค์ หลังจากฟื้นตัวได้ไม่นาน อาร์ชดัชเชสก็มีพระอาการประชวรหนักขึ้นเรื่อยๆ ในช่วงกลางเดือนมิถุนายน ค.ศ. 1798 กระทั่งสิ้นพระชนม์เมื่อวันที่ 24 มิถุนายน ค.ศ. 1798 ที่กรุงเวียนนา ประเทศออสเตรีย สิริพระชันษา 56 ปี
อำเภอวังน้ำเขียว

| อำเภอวังน้ำเขียว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wang Nam Khiao
คำขวัญ: วังน้ำเขียวเมืองหนาว ภูเขามากมาย น้ำตกหลากหลาย ผลไม้นานาพันธุ์ แดนสวรรค์เมืองในหมอก
แผนที่จังหวัดนครราชสีมา เน้นอำเภอวังน้ำเขียว
พิกัด: 14°25′6″N 101°51′0″E﻿ / ﻿14.41833°N 101.85000°E﻿ / 14.41833; 101.85000
ประเทศ:  ไทย
จังหวัด: นครราชสีมา
พื้นที่
 • ทั้งหมด: 1,129.996 ตร.กม. (436.294 ตร.ไมล์)
ประชากร (2564)
 • ทั้งหมด: 45,577 คน
 • ความหนาแน่น: 40.33 คน/ตร.กม. (104.5 คน/ตร.ไมล์)
รหัสไปรษณีย์ : 30370, 30150  (เฉพาะตำบลระเริง ไปรษณีย์ปักธงชัย) 
รหัสภูมิศาสตร์: 3025
ที่ตั้งที่ว่าการ: ที่ว่าการอำเภอวังน้ำเขียว ทางหลวงแผ่นดินหมายเลข 304 ตำบลวังน้ำเขียว อำเภอวังน้ำเขียว จังหวัดนครราชสีมา 30370
 ส่วนหนึ่งของสารานุกรมประเทศไทย
วังน้ำเขียว เป็นอำเภอหนึ่งของจังหวัดนครราชสีมา รู้จักกันอย่างดีในฐานะเป็นสถานที่ที่มีโอโซนติดอันดับ 1 ใน 7 ของโลก
จนมีสมญานามว่า "สวิตเซอร์แลนด์แดนอีสาน"
ประวัติศาสตร์

เมื่อวันที่ 1 เมษายน พ.ศ. 2535 ได้มีการยกพื้นที่ตำบลวังน้ำเขียว ตำบลวังหมี ตำบลอุดมทรัพย์ และตำบลระเริง แยกออกจากอำเภอปักธงชัย มาตั้งเป็นกิ่งอำเภอวังน้ำเขียว และเมื่อวันที่ 15 ธันวาคม พ.ศ. 2535 ตั้งตำบลไทยสามัคคี แยกออกจากตำบลวังน้ำเขียว
เมื่อวันที่ 24 กันยายน พ.ศ. 2536 จัดตั้งสุขาภิบาลศาลเจ้าพ่อ ในพื้นที่บางส่วนของตำบลวังน้ำเขียว และบางส่วนตำบลไทยสามัคคี กระทั่งวันที่ 5 ธันวาคม พ.ศ. 2539 ยกฐานะเป็นอำเภอวังน้ำเขียว
ที่ตั้งและอาณาเขต

อำเภอวังน้ำเขียวตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสูงเนินและอำเภอปักธงชัย
ทิศตะวันออก ติดต่อกับอำเภอครบุรี
ทิศใต้ ติดต่อกับอำเภอนาดีและอำเภอประจันตคาม (จังหวัดปราจีนบุรี)
ทิศตะวันตก ติดต่อกับอำเภอปากช่อง
การแบ่งเขตการปกครอง > การปกครองส่วนภูมิภาค

อำเภอวังน้ำเขียวแบ่งพื้นที่การปกครองออกเป็น 5 ตำบล 83 หมู่บ้าน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. |  | วังน้ำเขียว |  | (Wang Nam Khiao) |  | 19 หมู่บ้าน |
| 2. |  | วังหมี |  | (Wang Mi) |  | 22 หมู่บ้าน |
| 3. |  | ระเริง |  | (Raroeng) |  | 14 หมู่บ้าน |
| 4. |  | อุดมทรัพย์ |  | (Udom Sap) |  | 17 หมู่บ้าน |
| 5. |  | ไทยสามัคคี |  | (Thai Samakkhi) |  | 11 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอวังน้ำเขียวประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลศาลเจ้าพ่อ ครอบคลุมพื้นที่บางส่วนของตำบลวังน้ำเขียวและตำบลไทยสามัคคี
องค์การบริหารส่วนตำบลวังน้ำเขียว ครอบคลุมพื้นที่ตำบลวังน้ำเขียว (นอกเขตเทศบาลตำบลศาลเจ้าพ่อ)
องค์การบริหารส่วนตำบลวังหมี ครอบคลุมพื้นที่ตำบลวังหมีทั้งตำบล
องค์การบริหารส่วนตำบลระเริง ครอบคลุมพื้นที่ตำบลระเริงทั้งตำบล
องค์การบริหารส่วนตำบลอุดมทรัพย์ ครอบคลุมพื้นที่ตำบลอุดมทรัพย์ทั้งตำบล
องค์การบริหารส่วนตำบลไทยสามัคคี ครอบคลุมพื้นที่ตำบลไทยสามัคคี (นอกเขตเทศบาลตำบลศาลเจ้าพ่อ)
ประชากร

| ชื่อ | ปีที่จัดตั้ง | พื้นที่ (ตร> กม.) | จำนวนประชากร (ธันวาคม 2555) | ความหนาแน่น (คน/ตร> กม.) | จำนวนบ้าน (ธันวาคม 2555) |
| --- | --- | --- | --- | --- | --- |
| เทศบาลตำบลศาลเจ้าพ่อ | 2542 | 2.369 | 1,940 | 818.91 | 741 |
| องค์การบริหารส่วนตำบลวังน้ำเขียว | 2538 | 202.6 | 8,120 | 40.07 | 3,900 |
| องค์การบริหารส่วนตำบลวังหมี | 2538 | 202 | 9,323 | 46.15 | 3,419 |
| องค์การบริหารส่วนตำบลระเริง | 2538 | 99 | 5,874 | 59.33 | 1,994 |
| องค์การบริหารส่วนตำบลอุดมทรัพย์ | 2539 | 257 | 11,314 | 44.02 | 3,482 |
| องค์การบริหารส่วนตำบลไทยสามัคคี | 2538 | 252 | 6,518 | 25.86 | 2,984 |
| ทั้งหมด | ทั้งหมด | 1,129.996 | 43,089 | 38.13 | 16,520 |
เคตะ ทาดะ

| เคตะ ทาดะ |
| --- | --- |
多田 啓太
เกิด: 15 เมษายน จังหวัดฟูกูโอกะ ประเทศญี่ปุ่น
อาชีพ: นักพากย์
องค์การ: 81 Produce
เคตะ ทาดะ (ญี่ปุ่น: 多田 啓太, 15 เมษายน –) เป็นนักพากย์ชายชาวญี่ปุ่น เกิดที่จังหวัดฟูกูโอกะ สังกัด 81 Produce
ผลงานพากย์

18if (ซาเอกิ)
BAKUMATSU (ไซโต ฮาจิเมะ)
ฟุตซอลบอยส์!!!!! (ฮานามูระ ริโอะ)
มายโฮมฮีโร่ (มาโตริ โนบูโตะ)
อนันดา จาค็อบส์

American actress and musician
| อนันดา จาค็อบส์ |
| --- | --- |
เกิด: อนันดา ดอว์น จาค็อบส์  (1983-03-12) 12 มีนาคม ค.ศ. 1983 (41 ปี) ลอสแอนเจลิส, รัฐแคลิฟอร์เนีย, สหรัฐอเมริกา
อาชีพ: นักแสดง นักร้อง นางแบบ นักแต่งเพลง โปรดิวเซอร์
ปีปฏิบัติงาน: ค.ศ. 2006–ปัจจุบัน
ส่วนสูง: 165 cm (5 ft 5 in)
เว็บไซต์: anandajacobs.com
อนันดา ดอว์น จาค็อบส์ (เกิด 12 มีนาคม ค.ศ. 1983) เป็นนักแสดง, นักร้อง, นางแบบ, โปรดิวเซอร์ และนักแต่งเพลงชาวอเมริกัน
ชีวิตในวัยเด็ก

จาค็อบส์ เกิดที่เมือง ลอสแอนเจลิส, รัฐแคลิฟอร์เนีย เธอเติบโตที่ รัฐแอริโซนา และ รัฐวอชิงตัน เธอมีพี่สาว 3 คนคือ Starlet เป็นศิลปิน Nova เป็นนักเขียน และ Moksha เป็นนักแสดง เมื่อปี ค.ศ. 2004 เธอสำเร็จการศึกษาจาก มหาวิทยาลัยเซาเทิร์นแคลิฟอร์เนีย ด้วยปริญญาสองใบในสาขาจิตวิทยาและดนตรี
ชีวิตส่วนตัว

ในปี ค.ศ. 2006 เธอย้ายไปยัง ประเทศญี่ปุ่น ที่นี่เธอเริ่มต้นอาชีพในฐานะนักแสดงและนักพากย์เสียง
ผลงาน > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| 2009 | Hijoshi zukan | แคทเธอรีน |  |
| 2012 | Thermae Romae | ลิเวีย |  |
| 2014 | The Vancouver Asahi | ครูเอมมี่ |  |
| 2015 | Equals | พนักงานต้อนรับ |  |
| 2016 | Shuriken Buzz | คาเรน |  |
| 2016 | Solid Time |  | หนังสั้น |
ผลงาน > ละครโทรทัศน์

| ปี | ชื่อ | บทบาท | หมายเหตุ |
| --- | --- | --- | --- |
| 2010 | English Teachers | โจดี้ | บทบาทหลัก เว็บซีรีส์ |
| 2011 | Walking Eyes Arukumedis | อาร์ท | ตอน: "Glee n" |
| 2013 | Yae no Sakura | อลิซ สตาร์คเวเธอร์ | 6 episodes |
| 2013 | Shûden Bye Bye | นักท่องเที่ยวชาวอเมริกัน | ตอน: "Minami -Senju Station" |
| 2014 | Team Medical Dragon | เอมิลี่ | ซีซัน 4 ตอนที่ 09 |
| 2014–15 | Massan | เฮเลน | 5 ตอน |
| 2015–17 | Ei Ei Go! | ลูซี่ | บทบาทหลัก |
| 2016 | Beppinsan | คริสติน่า | 2 ตอน |
| 2017 | The English Bar | หญิงชาวต่างชาติ | 1 ตอน |
| 2019 | Tenjin Spy | จัสมิน | ตอน: "Tenjin's Holiday" |
| 2019 | Doctor-X: Surgeon Michiko Daimon | นาตาลี โกลด์เบิร์ก | ซีซั่น 6 ตอนที่ 7 |
| 2023 | Ranman | คลาร่า ลอว์เรนซ์ | Asadora |
ผลงาน > วิดีโอเกมส์

| ปี | ชื่อ | บทบาท | หมายเหตุ |
| --- | --- | --- | --- |
| 2015 | Resident Evil: Revelations 2 | แคลร์ เรดฟิลด์ | การจับภาพเคลื่อนไหว |
| 2015–17 | Tekken 7 | โจซี่ ริซาล | พากย์เสียง, ไม่ได้รับการรับรอง |
| 2016 | Pokkén Tournament | เนีย | พากย์เสียงเวอร์ชันภาษาอังกฤษ |
| 2017 | Resident Evil 7: Biohazard | โซอี้ เบเกอร์ | โมเดลใบหน้า |
| 2018 | Metal Gear Survive | เวอร์จิล เอที-9 | พากย์เสียงเวอร์ชันภาษาอังกฤษ |
| 2018 | The Missing: J.J. Macfield and the Island of Memories | เอมิลี่ | พากย์เสียง |
แหล่งข้อมูลอื่น

อนันดา จาค็อบส์ ที่อินเทอร์เน็ตมูวีเดตาเบส
เขาเหมน

| เขาเหมน |
| --- | --- |

จุดสูงสุด
ความสูง เหนือระดับน้ำทะเล: 1,307 เมตร (4,288 ฟุต)
พิกัด: 8°17′56.6″N 99°39′46.7″E﻿ / ﻿8.299056°N 99.662972°E﻿ / 8.299056; 99.662972 
ข้อมูลทางภูมิศาสตร์
เขาเหมนประเทศไทย 
ที่ตั้ง: ตำบลคูหาสวรรค์ อำเภอเมืองพัทลุง จังหวัดพัทลุง
เทือกเขา: เทือกเขาตะนาวศรี
เขาเหมน เป็นเขาที่แบ่งเขตตำบลช้างกลาง อำเภอช้างกลาง กับตำบลนาบอน อำเภอนาบอน จังหวัดนครศรีธรรมราช เขามีความสูง 1,307 เมตร เป็นยอดเขาที่สูงที่สุดของอุทยานแห่งชาติน้ำตกโยง และมีรูปทรงคล้ายสามเหลี่ยมพีระมิด ตามตำนานชาวบ้านเรียกเขาลูกนี้ว่า เขาพระสุเมรุ ตามความเชื่อแบบพราหมณ์-ฮินดู แต่ชาวใต้นิยมเรียกชื่อสั้น ๆ เป็นเขาเมรุหรือเขาเหมน
ด้านธรณีวิทยา มีความสมบูรณ์ไปด้วยแร่เหล็กและวุลแฟรม สภาพดินโดยทั่วไปเป็นดินเหนียว ดินร่วนปนดินเหนียว ดินร่วนปนทรายและดินลูกรังปะปนอยู่เล็กน้อยบริเวณที่เป็นไหล่เขา สันเขา เป็นดินร่วนปนทราย หมู่ก้อนหินทรายและหินแกรนิต
สภาพป่าโดยทั่วไป เป็นป่าดงดิบเขา ต้นไม้ในป่ามีลักษณะเตี้ย ชั้นเรือนยอดส่วนใหญ่ค่อนข้างอยู่ในระดับเดียวกัน ความสูงประมาณ 3–5 เมตร บริเวณกิ่งก้านและลำต้นมีมอส เฟิร์น รวมทั้งพืชอิงอาศัยหลายชนิดขึ้นอย่างหนาแน่น ส่วนใหญ่เป็นพืชวงศ์ก่อ แดงเขา ทะโล้ โกงกางเขา โคลงเคลง บิโกเนีย บัวแฉกใหญ่ และพืชในตระกูล ขิงข่า มีกล้วยไม้ป่าชนิดต่าง ๆ โดยเฉพาะกล้วยไม้รองเท้านารีพันธุ์คางกบใต้
อักษรกะยา

| อักษรกะยา ꤊꤢꤛꤢ꤭ ꤜꤟꤤ꤬ |
| --- | --- |
ชนิด:  อักษรสระประกอบ 
ช่วงยุค: ค.ศ. 1962–ปัจจุบัน
ทิศทาง: ซ้ายไปขวา 
ภาษาพูด: ภาษากะยา
ISO 15924
ISO 15924: Kali (357), ​Kayah Li
ยูนิโคด
ยูนิโคดแฝง: Kayah Li
ช่วงยูนิโคด: U+A900–U+A92F
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
อักษรกะยา หรือ อักษรคยาห์ (กะยา: ꤊꤢꤛꤢ꤭ ꤜꤟꤤ꤬) ได้รับอิทธิพลจากอักษรพม่าและอักษรไทย แท บู แพ (Htae Bu Phae) เป็นผู้ประดิษฐ์ในเดือนมีนาคม พ.ศ. 2505 ใช้สอนในโรงเรียนในค่ายผู้อพยพชาวกะยาในประเทศไทย  เขียนจากซ้ายไปขวาตามแนวนอน เสียงพยัญชนะแสดงด้วยเครื่องหมายข้างใต้พยัญชนะ สระแทนที่ด้วยตัวอักษรต่างหากจากพยัญชนะ
ใช้เขียน

ภาษากะยาซึ่งเป็นภาษากะเหรี่ยงสาขาหนึ่ง อยู่ในตระกูลจีน-ทิเบต มีผู้พูดราว 210,000 คนในรัฐกะเหรี่ยงและรัฐกะยา ประเทศพม่า คนที่พูดภาษานี้มักถูกเรียกว่าคะเรนนี, คะเรนยี หรือกะเหรี่ยงแดง
อักษร > สระ

| ꤢ | ꤣ | ꤤ | ꤥ | ꤢꤦ | ꤢꤧ | ꤢꤨ | ꤢꤩ | ꤢꤪ |
| --- | --- | --- | --- | --- | --- | --- | --- | --- |
| a | ơ | i | ô | ư | e | u | ê | o |
| [a] | [ɤ] | [i] | [o] | [ɯ] | [ɛ] | [u] | [e] | [ɔ] |
อักษร > สระ > สระสำหรับคำยืม

| ꤣꤦ | ꤣꤧ | ꤣꤨ | ꤣꤩ | ꤣꤪ |
| --- | --- | --- | --- | --- |
| ơư | ưe | ơu | ơê | ơo |
| [ɤɯ] | [ɯɛ] | [ɤu] | [ɤe] | [ɤɔ] |
อักษร > วรรณยุกต์

| ꤢ꤫ | ꤢ꤬ | ꤢ꤭ |
| --- | --- | --- |
| สูง | ต่ำ | กลาง |
อักษร > พยัญชนะ

| ꤊ | ꤋ | ꤌ | ꤍ | ꤎ | ꤏ | ꤐ | ꤑ |
| --- | --- | --- | --- | --- | --- | --- | --- |
| k | kh | g | ng | s | sh | zh | ny |
| [k] | [kʰ] | [ɡ] | [ŋ] | [s] | [sʰ] | [ʑ] | [ɲ] |
| ꤒ | ꤓ | ꤔ | ꤕ | ꤖ | ꤗ | ꤘ | ꤙ |
| t | ht | n | p | ph | m | d | b |
| [t] | [tʰ] | [n] | [p] | [pʰ] | [m] | [d] | [b] |
| ꤚ | ꤛ | ꤜ | ꤝ | ꤞ | ꤟ | ꤠ | ꤡ |
| r | y | l | w | th | h | v | c |
| [r] | [j] | [l] | [w] | [ɕ,θ,s] | [h] | [v] | [tɕ] |
อักษร > ตัวเลข

| ꤀ | ꤁ | ꤂ | ꤃ | ꤄ | ꤅ | ꤆ | ꤇ | ꤈ | ꤉ |
| --- | --- | --- | --- | --- | --- | --- | --- | --- | --- |
| 0 | 1 | 2 | 3 | 4 | 5 | 6 | 7 | 8 | 9 |
ยูนิโคด

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
กะยา Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+A90x | ꤀ | ꤁ | ꤂ | ꤃ | ꤄ | ꤅ | ꤆ | ꤇ | ꤈ | ꤉ | ꤊ | ꤋ | ꤌ | ꤍ | ꤎ | ꤏ |
| U+A91x | ꤐ | ꤑ | ꤒ | ꤓ | ꤔ | ꤕ | ꤖ | ꤗ | ꤘ | ꤙ | ꤚ | ꤛ | ꤜ | ꤝ | ꤞ | ꤟ |
| U+A92x | ꤠ | ꤡ | ꤢ | ꤣ | ꤤ | ꤥ | ꤦ | ꤧ | ꤨ | ꤩ | ꤪ | ꤫ | ꤬ | ꤭ | ꤮ | ꤯ |
ฮิโรชิมะ (แก้ความกำกวม)

ฮิโรชิมะ (ญี่ปุ่น: 広島; โรมาจิ: Hiroshima) อาจหมายถึง
จังหวัดฮิโรชิมะ จังหวัดหนึ่งในประเทศญี่ปุ่น
นครฮิโรชิมะ เมืองเอกของจังหวัดฮิโรชิมะ
เข็มซ่อนก้าน

| เข็มซ่อนก้าน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Rubiaceae
วงศ์ย่อย:: Ixoroideae
เผ่า:: Ixoreae
สกุล:: Ixora
สปีชีส์:: I.   kerrii
ชื่อทวินาม
Ixora  kerrii 

เข็มซ่อนก้าน ชื่อวิทยาศาสตร์:  Ixora kerrii เป็นพืชในสกุลเข็ม วงศ์ Rubiaceae เป็นไม้พุ่ม ใบเดี่ยว ใบเกลี้ยงเป็นมัน ขอบใบเรียบ ดอกช่อออกตามปลายกิ่ง ดอกย่อยสีขาวอมชมพู ผลกลม ออกดอกเดือนกรกฎาคม – พฤศจิกายน พบในภาคเหนือและภาคตะวันตก พบครั้งแรกที่ดอยสุเทพ จังหวัดเชียงใหม่ ชื่อสปีชีส์ตั้งเป็นเกียรติให้แก่หมอคาร์
อ้วยโช่

อ้วยโช่ หรือชื่อในภาษาจีนกลางคือ หฺวางชู (จีน: 黄初; พินอิน: Huángchū) เป็นชื่อศักราชในรัชสมัยของจักรพรรดิโจผีแห่งวุยก๊ก (เว่ย์เหวินตี้)  ในยุคสามก๊กของจีน ชื่อศักราชอ้วยโช่ใช้ตั้งแต่ ค.ศ. 220 ถึง ค.ศ. 226 รวมเวลา 7 ปี ถือเป็นชื่อศักราชแรกของวุยก๊ก ในศักราชอ้วยโช่ปีที่ 7 เดือน 5 จักรพรรดิโจยอย (เว่ย์หมิงตี้) ขึ้นครองราชย์และยังคงใช้ชื่อศักราชอ้วยโช่ต่อไปจนครบปี
ฝ่ายขุนศึกซุนกวนในตอนแรกก็ใช้ชื่อศักราชอ้วยโช่เช่นกันเพราะเวลานั้นซุนกวนสวามิภักดิ์เป็นรัฐประเทศราชของวุยก๊ก จนกระทั่งศักราชอ้วยโช่ปีที่ 3 เมื่อซุนกวนประกาศตั้งตนเป็นอิสระจากวุยก๊กจึงเปลี่ยนชื่อศักราชเป็นของตนเองว่าหฺวางอู่ (黃武)
การเปลี่ยนชื่อศักราช

ศักราชเหยียนคังปีที่ 1 (ค.ศ. 220) — เดือน 10 วันที่ 29 เปลี่ยนชื่อศักราชเป็นอ้วยโช่ปีที่ 1
ศักราชอ้วยโช่ปีที่ 8 (ค.ศ. 227) — เปลี่ยนชื่อศักราชเป็นไท่เหอปีที่ 1
เหตุการณ์สำคัญ

ศักราชอ้วยโช่ปีที่ 1 (ค.ศ. 220)— เดือน 10 วันที่ 29 วุยอ๋องโจผีสถาปนาตนเป็นจักรพรรดิและก่อตั้งรัฐวุยก๊ก
ศักราชอ้วยโช่ปีที่ 7 (ค.ศ. 226) — เดือน 10 วันที่ 17 จักรพรรดิโจผี (เว่ย์เหวินตี้) สวรรคต จักรพรรดิโจยอย (เว่ย์หมิงตี้) ขึ้นครองราชย์
ตารางเทียบศักราช

| อ้วยโช่ | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ค.ศ. | 220 | 221 | 222 | 223 | 224 | 225 | 226 |
| จ๊กก๊ก | เจี้ยนอัน 25 | เจี้ยนอัน 26 เจี๋ยงบู๋ 1 | เจี๋ยงบู๋ 2 | เจี๋ยงบู๋ 3 เจี้ยนซิง 1 | เจี้ยนซิง 2 | เจี้ยนซิง 3 | เจี้ยนซิง 4 |
| ง่อก๊ก | เจี้ยนอัน 25 | เจี้ยนอัน 26 | เจี้ยนอัน 27 หฺวางอู่ 1 | หฺวางอู่ 2 | หฺวางอู่ 3 | หฺวางอู่ 4 | หฺวางอู่ 5 |
ดูเพิ่ม

ศักราชของจีน
บรรณานุกรม

李崇智 (December 2004). 中國歷代年號考. 北京: 中華書局. ISBN 7101025129.
鄧洪波 (March 2005). 東亞歷史年表. 臺北: 國立臺灣大學東亞經典與文化研究計劃. ISBN 9789860005189. คลังข้อมูลเก่าเก็บจากแหล่งเดิม (pdf)เมื่อ 2007-08-25. สืบค้นเมื่อ 2022-01-03.
| ก่อนหน้า |  | อ้วยโช่ |  | ถัดไป |
| --- | --- | --- | --- | --- |
| ราชวงศ์ฮั่นตะวันออก:  เหยียนคัง |  | ศักราชของวุยก๊ก  (ค.ศ. 220 - 226) |  | ไท่เหอ |
| ด ค กศักราชในยุคสามก๊ก |
| --- | --- |
วุยก๊ก: อ้วยโช่ (หฺวางชู) ค.ศ. 220-226 → ไท่เหอ ค.ศ. 227-233 → ชิงหลง ค.ศ. 233-237 → จิ่งชู ค.ศ. 233-237 → เจิ้งฉื่อ ค.ศ. 240-249 → เจียผิง ค.ศ. 249-254 → เจงหงวน / ไกเจ้ง (เจิ้ง-ยฺเหวียน) ค.ศ. 254-256 → กำลอ (กานลู่) ค.ศ. 256-260 → จิ่ง-ยฺเหวียน ค.ศ. 260-264 → เสียนซี ค.ศ. 264-265
จ๊กก๊ก: เจี๋ยงบู๋ (จางอู่) ค.ศ. 221-223 → เจี้ยนซิง ค.ศ. 223-237 → เหยียนซี ค.ศ. 238-257 → จิ่งเย่า ค.ศ. 258-263 → เหยียนซิง ค.ศ. 263
ง่อก๊ก: หฺวางอู่ ค.ศ. 222-229 → หฺวางหลง ค.ศ. 229-231 → เจียเหอ ค.ศ. 232-238 → ชื่ออู ค.ศ. 238-251 → ไท่-ยฺเหวียน ค.ศ. 251-252 → เฉินเฟิ่ง ค.ศ. 252 → เจี้ยนซิง ค.ศ. 252-253 → อู่เฟิ่ง ค.ศ. 254-256 → ไท่ผิง ค.ศ. 256-258 → หย่งอาน ค.ศ. 258-264 → ยฺเหวียนซิง ค.ศ. 264-265 → กานลู่ ค.ศ. 265-266 → เป๋าติ่ง ค.ศ. 266-269 → เจี้ยนเหิง ค.ศ. 269-271 → เฟิ่งหฺวาง ค.ศ. 272-274 → เทียนเช่อ ค.ศ. 275-276 → เทียนสี่ ค.ศ. 276 → เทียนจี้ ค.ศ. 277-280
กองซุนเอี๋ยน: เช่าฮั่น ค.ศ. 237-238
เคนโตะ มิซาโอะ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เคนโตะ มิซาโอะ
วันเกิด:   (1996-04-16) 16 เมษายน ค.ศ. 1996 (28 ปี)
สถานที่เกิด:  มูซาชิโนะ, ประเทศญี่ปุ่น
ส่วนสูง:  1.81 m (5 ft 11 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  คาชิมะ แอนต์เลอส์
หมายเลข:  6
สโมสรอาชีพ*
| ปี |  ทีม |  ลงเล่น |  (ประตู) |
| 2015 |  โตเกียวเวอร์ดี |  39 |  (0) |
| 2016–2022 |  คาชิมะ แอนต์เลอส์ |  182 |  (4) |
| 2023 |  Santa Clara |  17 |  (0) |
| 2023–2024 |  เอาด์-เฮเฟอร์เลเลอเฟิน |  20 |  (1) |
| 2024– |  คาชิมะ แอนต์เลอส์ |  0 |  (0) |
ทีมชาติ
| 2017–2018 |  ญี่ปุ่น |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เคนโตะ มิซาโอะ (ญี่ปุ่น: 三竿 健斗; โรมาจิ: Misao Kento) เป็นนักฟุตบอลชาวญี่ปุ่น ปัจจุบันเล่นให้กับคาชิมะ แอนต์เลอส์ ในเจลีก ดิวิชัน 1
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2017 | 1 | 0 |
| 2018 | 5 | 0 |
| รวม | 6 | 0 |
แหล่งข้อมูลอื่น

เคนโตะ มิซาโอะ ที่เจลีก (ญี่ปุ่น)
สกุลหวาย (กล้วยไม้)

สำหรับความหมายอื่น ดูที่ หวาย (แก้ความกำกวม)
| สกุลหวาย |
| --- | --- |

Dendrobium lindleyi

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Podochilaeae
เผ่าย่อย:: Dendrobiinae
สกุล:: Dendrobium Sw

ชนิด
 ประมาณ 1,200 ชนิด
ชื่อพ้อง
 Callista Lour.  Ceratobium   Pierardia Raf. (non Roxb. ex Jack: preoccupied)    Thelychiton 
สกุลหวาย (Dendrobium; /เดน-โดร-เบียม/) เป็นสกุลหนึ่งของพืชวงศ์กล้วยไม้ ตั้งขึ้นเมื่อ ค.ศ. 1779 โดย Peter Olof Swartz ชาวสวีเดน มาจากรากศัพท์ภาษากรีก คือ "dendron" (ต้นไม้) และ "bios" (ชีวิต) หมายถึงสิ่งมีชีวิตที่อาศัยบนต้นไม้อื่น ทั่วโลกพบกล้วยไม้ที่อยู่ในสกุลนี้ถึง 900 ชนิด ในไทยพบ 184 ชนิด
แหล่งข้อมูลอื่น

Dendrobium photos เก็บถาวร 2009-02-27 ที่ เวย์แบ็กแมชชีน
Multikey System for Identification of Dendrobium species เก็บถาวร 2009-02-27 ที่ เวย์แบ็กแมชชีน
Orchid Picture Gallery เก็บถาวร 2007-04-28 ที่ เวย์แบ็กแมชชีน
อิทธิรัตน์ จันทรสุรินทร์

| อิทธิรัตน์ จันทรสุรินทร์ |
| --- | --- |

ข้อมูลส่วนบุคคล
เกิด: 22 มกราคม พ.ศ. 2507
เสียชีวิต: 7 พฤษภาคม พ.ศ. 2563 (56 ปี) โรงพยาบาลพระมงกุฎเกล้า กรุงเทพมหานคร ประเทศไทย
พรรคการเมือง: ไทยรักไทย (2543–2549) พลังประชาชน (2549–2551) เพื่อไทย (2551–2563)
ศิษย์เก่า: มหาวิทยาลัยรามคำแหง   มหาวิทยาลัยธรรมศาสตร์

อิทธิรัตน์ จันทรสุรินทร์ (22 มกราคม พ.ศ. 2507 - 7 พฤษภาคม พ.ศ. 2563) เป็นนักการเมืองชาวไทย อดีตสมาชิกสภาผู้แทนราษฎรจังหวัดลำปาง 5 สมัย
ประวัติ

อิทธิรัตน์ จันทรสุรินทร์ เกิดเมื่อวันที่ 22 มกราคม พ.ศ. 2507 เป็นบุตรของนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และนางจุไรรัตน์ มีพี่น้อง 3 คน หนึ่งในนั้นคือนายจรัสฤทธิ์ จันทรสุรินทร์ ส.ส.ลำปาง เขต 3 สำเร็จการศึกษา นิติศาสตรบัณฑิต มหาวิทยาลัยรามคำแหง และรัฐศาสตรมหาบัณฑิต สาขาการปกครอง มหาวิทยาลัยธรรมศาสตร์ สมรสกับนางภุมรา มีบุตร 1 คน
งานการเมือง

อดีตรับราชการกรมการปกครอง และสำนักข่าวกรองแห่งชาติ ก่อนลาออกมาลงสมัครรับเลือกตั้งสมาชิกสภาผู้แทนราษฎรเป็นครั้งแรกในปี พ.ศ. 2544 สังกัดพรรคไทยรักไทย ร่วมกับนายพินิจ (บิดา) หลังจากนั้นได้รับการเลือกตั้งต่อกันมาอีก 4 ครั้ง ในปี พ.ศ. 2554 สังกัดพรรคเพื่อไทย เอาชนะนายนิคม เชาว์กิตติโสภณ อดีต ส.ส.พรรคประชาธิปัตย์
งานการเมือง > สมาชิกสภาผู้แทนราษฎร

อิทธิรัตน์ จันทรสุรินทร์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำปาง สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลำปาง สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำปาง สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำปาง สังกัดพรรคเพื่อไทย
ถึงแก่อนิจกรรม

อิทธิรัตน์ จันทรสุรินทร์ ถึงแก่อนิจกรรมด้วยอาการติดเชื้อในกระแสเลือด ที่โรงพยาบาลพระมงกุฎเกล้า เมื่อวันที่ 7 พฤษภาคม พ.ศ. 2563 สิริอายุรวม 56 ปี มีพิธีพระราชทานเพลิงศพเมื่อวันที่ 9 สิงหาคม พ.ศ. 2563 ณ สุสานไตรลักษณ์ จังหวัดลำปาง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายอิทธิรัตน์ จันทรสุรินทร์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นายอิทธิรัตน์ จันทรสุรินทร์), ศูนย์ข้อมูลนักการเมืองไทย
เข็มขาว

| เข็มขาว |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Rubiaceae
สกุล:: Tarenna
สปีชีส์:: T.  collinsiae
ชื่อทวินาม
Tarenna collinsiae 

เข็มขาวหรือสมิงคำราม ยาญวนหิน หมีคำราม ชื่อวิทยาศาสตร์:  Tarenna collinsiae เป็นพืชในสกุลจันทนา วงศ์ Rubiaceae เป็นไม้พุ่ม ไม่ผลัดใบ ใบเดี่ยว ดอกช่อกลม ดอกย่อยจำนวนมาก ติดผลจำนวนมาก ผลกลม ออกดอกและติดผลตลอดปี พบในภาคตะวันออก ภาคกลางและภาคตะวันออกเฉียงเหนือ พบครั้งแรกที่อำเภอศรีราชา จังหวัดชลบุรี ชื่อสปีชีส์ตั้งเป็นเกียรติแก่ D.J. Collins ชาวอังกฤษ
สมรภูมิไอเดีย

| สมรภูมิไอเดีย |
| --- | --- |

ประเภท: เกมโชว์ประลองไอเดียสิ่งประดิษฐ์
พัฒนาโดย: บริษัท บีอีซี-เทโร เอ็นเตอร์เทนเม้นท์ จำกัด (มหาชน)
เสนอโดย: อภิสรา นุตยกุล วิชัย จงประสิทธิ์พร
ประเทศแหล่งกำเนิด: ไทย
ภาษาต้นฉบับ: ไทย
การผลิต
ความยาวตอน: 30 นาที
ออกอากาศ
เครือข่าย: ไทยทีวีสีช่อง 3 ช่อง 3 เอชดี (2549 - 2559) ช่อง 3 เอสดี (2560)
ออกอากาศ: 24/03/2549 – 29/07/2559 01/07/พ.ศ. 2560
สมรภูมิไอเดีย หรือ Brainchild เริ่มออกอากาศครั้งแรกเมื่อวันที่ 24 มีนาคม พ.ศ. 2549 - 29 กรกฎาคม พ.ศ. 2559 ทุกวันศุกร์ เวลา 15.35 น. - 15.55 น. ทางสถานีวิทยุโทรทัศน์ไทยทีวีสีช่อง 3 และ ช่อง 3 เอชดี และได้ย้ายสถานีไปออกอากาศทาง ช่อง 3 เอสดี และวัน-เวลาการออกอากาศใหม่ไปเป็นทุกวันเสาร์ เวลา 09.00 - 09.30 น. เริ่มวันที่ 1 กรกฎาคม พ.ศ. 2560 เพราะ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ได้เล็งเห็นถึงความสำคัญของการสร้างสรรค์รายการโทรทัศน์  เพื่อให้ความรู้แก่เยาวชนไทย และเป็นการเปิดโอกาสให้ผู้แข่งขันที่รักในการประดิษฐ์และมีความคิดสร้างสรรค์แปลกใหม่ และใช้พื้นที่ของรายการเป็นเวทีในการนำเสนอผลงานและความคิดต่าง ๆ